CELEX: 22009D0038
Language: hr
Date: 2009-03-17 00:00:00
Title: Odluka Zajedničkog odbora EGP-a br. 38/2009 od 17. ožujka 2009. o izmjeni Priloga XXI (Statistika) Sporazumu o EGP-u

11/Sv. 089
            
            
               HR
            
            
               Službeni list Europske unije
            
            
               223
            
         22009D0038
   
               L 130/33
            
            
               SLUŽBENI LIST EUROPSKE UNIJE
            
            
               17.03.2009.
            
         
      ODLUKA ZAJEDNIČKOG ODBORA EGP-a
   br. 38/2009
   od 17. ožujka 2009.
   o izmjeni Priloga XXI (Statistika) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog XXI. Sporazumu izmijenjen je Odlukom Zajedničkog odbora EGP-a br. 131/2008 od 5. prosinca 2008. (1)
               
            
         
               (2)
            
            
               Uredbe Komisije (EZ) br. 1055/2008 od 27. listopada 2008. o provedbi Uredbe (EZ) br. 184/2005 Europskog parlamenta i Vijeća u pogledu mjerila kakvoće i izvješća o kakvoći statistike platne bilance (2) treba unijeti u Sporazum,
            
         ODLUČIO JE:
   Članak 1.
   Iza točke 19sa. (Uredba Komisije (EZ) br. 601/2006) Priloga XXI. Sporazumu umeće se sljedeća točka:
   
               „19sb.
            
            
               
                  32008 R 1055: Uredba Komisije (EZ) br. 1055/2008 od 27. listopada 2008. o provedbi Uredbe (EZ) br. 184/2005 Europskog parlamenta i Vijeća u pogledu mjerila kakvoće i izvješća o kakvoći statistike platne bilance (SL L 283, 28.10.2008., str. 3.).”
            
         Članak 2.
   Tekst Uredbe (EZ) br. 393/2008 na islandskom i norveškom jeziku, koji se objavljuje u Dodatku o EGP-u Službenom listu Europske unije, vjerodostojnan je.
   Članak 3.
   Ova Odluka stupa na snagu 18. ožujka 2009., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (3).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 17. ožujka 2009.
      
         
            Za Zajednički odbor EGP-a
         
         
            Predsjednik
         
         Alan SEATTER
         
      
   
   
      (1)  SL L 25, 29.1.2009., str. 40.
   
      (2)  SL L 283, 28.10.2008., str. 3.
   
      (3)  Ustavni zahtjevi nisu navedeni.